Ziua Porților Deschise la Facultatea de Teologie Romano-Catolică a Universității din București

Facultatea de Teologie Romano-Catolică a Universității din București vă invită să participați vineri, 28 februarie 2025, în intervalul 9:00-18:00, la Ziua Porților Deschise, care va avea loc la sediul facultății (Strada General H. M. Berthelot, nr. 19, Sector 1), în curtea Catedralei „Sfântul Iosif”. 
Evenimentul are scopul de a ghida absolvenții ciclului liceal într-o explorare interesantă a lumii teologiei, oferindu-le informații despre programele de studiu din oferta educațională. Totodată, cei interesați vor avea ocazia să participe la întâlniri cu studenții și profesorii facultății. 
[bookmark: _GoBack]În acest context, programul începe la ora 9:00 cu Sfânta Liturghie în Catedrala „Sfântul Iosif”, unde sunt invitați să participe toți studenții și cadrele didactice. 
Pr. lect. univ. dr. Eduard Giurgi, decan al FTCUB, îi va însoți pe participanți într-un tur ghidat al facultății. 
De asemenea, membrii comunității academice a facultății vor participa la dialoguri educaționale, care își propun să dezbată teme sociale de actualitate. La discuții vor lua parte elevii și profesorii Liceului Greco-Catolic „Timotei Cipariu” și Colegiului Romano-Catolic „Sfântul Iosif” din București. 
Vor lua cuvântul, pe rând, membri din conducerea facultății, pr. lect. univ. dr. Eduard Giurgi, decan,  pr. lect. univ. dr. Victor-Emilian Dumitrescu, prodecan, și pr. lect. univ. dr. Tarciziu-Hristofor Șerban, director de departament. Acestora li se vor alătura pr. lect. dr. Emil Moraru și lect. dr. Ștefan Beca. 
Mai multe detalii despre programul zilei porților deschise sunt disponibile aici. 
